Maroš Hečko

Maroš Hečko (* 18. január 1967, Bratislava) je slovenský scenárista a hudobník.

Je absolventom Filmovej a televíznej fakulty VŠMU. Spolu so Štefanom Semjanom napísal scenár celovečerného hraného filmu Na krásnom modrom Dunaji. Je zakladateľom virtuálneho priestoru Bizarrepublic a audiovizuálneho servera Azyl. Od roku 1998 bol spevákom skupiny Free Faces. S Bezmocnou hŕstkou a od roku 2002 so skupinou Home Made Mutant vydal spolu 12 albumov.

V roku 1996 vydal spolu s Marekom Ormandíkom knihu Teplo, ktoré nemám rád, ktorá sa dostala do kolekcie Najkrajšie knihy Slovenska 1995. V roku 2005 vyšla kniha jeho poézie Pitbull Report. V roku 2007 dokončil scenár stredometrážneho filmu SMOG, ktorý mal premiéru 1. marca 2008. Film reflektuje 24 hodín zo života muzikanta a bežný šedivo vyzerajúci deň sa nestane výnimočným ani preto, že muzikant v tento dátum oslavuje narodeniny. Svoje poviedky vydáva na stránke festivalu Azyl a Jetotak.sk a v časopisoch Fragment a Vlna. Poviedka Svetlo vyšla v denníku Pravda. V roku 2011 vytvoril portál 100 názorov s úvodnou témou Boh, cirkev a smrť, ku ktorej sa vyjadrilo 100 osobností spoločenského života na Slovensku. Odvtedy vyprodukoval už 6 tém. V roku 2013 prichádza do kín celovečerný film Kandidát, ktorého námetom a románovou predlohou je Hečkova kniha Kandidát – Denníky z odpočúvania, ktorú vydal spolu s Michalom Havranom.

V rokoch 20122017 bol šéfdramaturgom Rádia FM, s ktorým rozbehol projekt Demovnica pre začínajúce slovenské kapely. V roku 2013 prvýkrát spolu s Rádiom Devín vytvorili trojdňový hudobný festival v priestoroch Slovenského rozhlasu v spojení s odovzdávaním hudobných cien Radio Head Awards.

Filmografia 
 1993 – Na krásnom modrom Dunaji – scenár celovečerného filmu
 2006 – Natočme ten západ slnka – námet, kamera, producent, réžia, film vznikol v spolupráci s Danielom Rihákom
 2007 – Teplo, ktoré nemám rád – námet, scenár, kamera, producent, spolu s Danielom Rihákom
 2008 – SMOG – scenár, koproducent
 2010 – Onemanshow – scenár, producent
 2011100 názorov – producent, zakladateľ protálu
 2013 – Kandidát – producent, scenárista (spolu s Michalom Havranom a Petrom Balkom)
 2015 – Od veci – prvá séria komediálneho seriálu pre RTVS – scenár, kreatívny producent
 2016 – Od veci – druhá 11-dielna séria komediálneho seriálu pre RTVS – scenár, kreatívny producent
 2017 – Strach – dramaturg, scenárista, producent – poviedky: Povala (réžia Slavo Zrebný), Opues Dei (réžia Vilo Csino), Game (réžia Jonáš Karásek) a Grassfather (réžia Enrik Bistika)
 2019 – Amnestie – scenárista, producent

Literatúra 
  1998 – Teplo, ktoré nemám rád – (kniha vytvorená s Marekom Ormandíkom, získala cenu Najkrajšia kniha Slovenska) (Silberman)
  2004 – Pitbull Report – básnická zbierka (Azyl)
  2012 – Kandidát – Denníky z odpočúvania – román – spoluautor Michal Havran, (Inaque), druhé vydanie (IKAR)
  2012 – METROFÓBIA – Rozpité sny a iné básne – básnická zbierka je súčasťou združenia Trikolóra spolu s Lucií Potúčkovou a Petrom Balkom (Inaque)
  2012 – Vyhorení – súbor poviedok (Tatran)
  2014 – Obvinenie – román – spoluautor Maja Hriešik (Tatran)
  2017 – Ďalej na západ sa dá ísť len na východ – román (Tatran)

Diskografia 
 1996 – Bezmocná hŕstka – Usual Songs (Silberman)
 1997 – Bezmocná hŕstka – Closed Society (Silberman)
 1997 – Singel Free Faces – I'm waiting: Lawrence Ferlinghetti (Silberman)
 1998 – Free Faces – Almost True Story (Silberman)
 2000 – Bezmocná hŕstka – Platňa pre dospelé deti (Silberman)
 2001 – Free Faces – La Belle Epoque (Sony Music Bonton)
 2002 – Wedding Band – Na slovenskej svadbe 1 (Sony Music Bonton) – Maroš Hečko – producent
 2003 – Home Made Mutant – High Voltage Resistance (Millennium records & publishing)
 2003 – Wedding Band – Na Československom žúre (Millennium records & publishing) – Maroš Hečko – producent
 2004 – NU: Compilation of NU Slovak Artists (Millennium records & publishing) – (3, 6, 8)
 2005 – Double Affair – Circulation (L.C.A, hudobná edícia azyl) – Maroš – spev, text, vokálové aranžmány (3, 12)
 2005 – Home Made Mutant – Pitbull Report (L.C.A, hudobná edícia azyl)
 2008 – Robert Roth – Klamanie telom (Azyl Music) – Maroš Hečko – texty (15, 7) a hudba (11)
 2008 – Double Affair – Cloudsmaker (Azyl Music) – Maroš Hečko – spev, text, vokálové aranžmány (6)
 2008 – Home Made Mutant – Made Home (Azyl Music)
 2009 – Home Made Mutant – Koncert pre pozostalých (Azyl Music)
 2009 – Bezmocná hŕstka – Európou (Azyl Music)
 2009 – Various Artists- LONG DISTANCE COMPILATION (Azyl Music)
 2010 – Home Made Mutant – Tajomný tromf mladosti (Azyl Music)
 2012 – 6 DIVAS- 6 Divas (Azyl Music)
 2013 – Home Made Mutant – Paradiso Categorico (Azyl Music)
 2014 – Home Made Mutant a Matúš Široký – Paradiso Categorico Remixy (Azyl Music)

Hudobný producent 
 2002 – Wedding Band – Na slovenskej svadbe 1 (Sony Music Bonton)
 2003 – Wedding Band – Na Československom žúre (Millennium records & publishing)
 2004 – Fylyp Skandal – Zlý vtip (Millennium records & publishing)
 2005 – Home Made Mutant – Pittbul Report (Azyl Music)
 2008 – Home Made Mutant – Made Home (Azyl Music)
 2008 – Robert Roth – Klamanie telom (Azyl Music)
 2009 – Martin Burlas – Sottovoce (Azyl Music)
 2009 – Home Made Mutant – Koncert pre pozostalých (Azyl Music)
 2009 – Bezmocná hŕstka – Európou (Azyl Music)
 2009 – Various Artists- LONG DISTANCE COMPILATION (Azyl Music)
 2010 – Home Made Mutant – Tajomný tromf mladosti (Azyl Music)
 2010 – Chick and TIn – Kontinuum (Azyl Music)
 2010 – Obří broskev – Sever (Azyl Music)
 2010 – RCH – Dokorán (spoluproducent: Nado mnou vidno, Dela pluvo, V snehu) (Elephantrecords)
 2012 – Andrea Bučko a Mária Kmeťková – In the Middle of...
 2012 – 6 DIVAS – 6 Divas (spoluproducent: Marcel Vén) (Azyl Music)
 2012 – Peter Machajdík – The Immanent Velvet (Azyl Music)
 2013 – Home Made Mutant – Paradiso Categorico (Azyl Music)
 2014 – Home Made Mutant a Matúš Široký – Paradiso Categorico Remixy (Azyl Music)
 2015 – Martina Javor – White Lies Covered Eyes  (spoluproducent: Matúš Široký) (go2stage)

Referencie

Externé odkazy 
 
  AzylMusic.sk
  FestivalAzyl.sk
  Bizarrepublic.sk

Slovenskí básnici
Slovenskí filmoví scenáristi
Slovenskí televízni scenáristi
Slovenskí popoví klaviristi
Slovenskí popoví speváci
Slovenskí rockoví klaviristi
Slovenskí rockoví speváci
Riadni členovia SFTA
Absolventi Vysokej školy múzických umení
Osobnosti z Bratislavy